
ARMA BO MES CU 
BALOR Y NO LAG'E 
GARA BO DI SORPRESA 


Mamografia 4 
ta un herment vital 
den e proceso di 
cancer na pecho. 
Schedule esun di bo 
awe mes y duna 
prioridad na bo 
bienestar. 


OCTOBER 


AN LUNA DI CONSCIENTISACION DI 


AN CANCER NA PECHO 


> 


#closethecaregap 

Evelyn Wever-Croes 


PROME MINISTER 


SINT MAARTEN 


ARUBA a 


Den e reunion organisa pa SIDS durante e Asamblea General di Nacionnan Uni 


PROME MINISTER A SPLICA DI E AVANSENAN DI ARUBA 
RIBA E EARLY WARNING SYSTEM 


“Otro ana e Sistema lo ta operacional y Aruba ta bira un pionero y un role model pa otro paisnan den Caribe” 


Durante e siman e reunionnan di Asamblea General di 
Nacionnan Uni #UNGA78 na New York, Prome Minister 
Evelyn Wever-Croes a atende diferente conferencia, high level 
events, y reunionnan riba diferente topico relevante pa Aruba. 
Un reunion hopi importante cu Prome Minister a atende tawata 
tocante e Early Warning System. E encuentro aki a wordo 
organisa pa Small Island Development States (SIDS). 


Nacionnan Uni ya pa hopi tempo ta encurasha y pone enfasis 
riba islanan chikito manera Aruba pa pone sistemanan di alerta 
y aviso tempran pa comunidadnan. Den e conferencia aki, 
Premier di Sint Maarten, Silveira Jacobs y Premier di Aruba a 
hiba palabra y Prome Minister a duna informacion elabora riba 
e avansenan di Aruba riba e Early Warning System. Bureau 
Rampenbestrijding, (BRA), ta trahando riba esaki y Aruba a 
haya fondo aloca pa implementacion di esaki y na maart 2024 
e sistema aki lo ta operacional. Stakeholders tambe ya ta 
envolvi den esaki. 


BRA pa hopi tempo a expresa e deseo pa Aruba tin e 
sistema Early Warning System, cu lo yuda anticipa riba 
calamidadnan mas tanto posibel. E sistema scientifico aki ta 
analisa fenomenonan pa asina yega na conclusionnan y duna 


avisonan trempan di calamidadnan na caminda. E importancia 
di esaki ta cu e avisonan aki ta yega tur caminda por lo tanto e 
avisonan lo mester bin den tur idioma y forma posibel na Aruba, 
te hasta ora un persona ta den mondi, y no tin accesibilidad na 
comunicacion, e tambe por haya e informacion aki. E sistema ta 
un guia tambe pa haci e proceso di evacuacion mas facil of pa 
tuma medidanan di precaucion. E meta ta pa tin mas siguridad 
y scapa bida di hende y minimalisa e dafionan pa asina haya 
e forsa pa recupera bek. Esfuersonan ta wordo haci pa logra 
un Aruba mas resiliente contra cualkier calamidad. Awo, cu a 
logra fondonan di Union Europeo, esaki ta bira realidad. 


Union Europeo ta financia 1.7 miyon Euro pa e Proyecto 
Early Warning System. Cu esaki, Aruba ta bira un pionero den 
Caribe, un role model pa otro paisnan den Caribe. Nacionnan 
Uni ya a stipula cu dentro di 5 afia tur pais den Caribe mester 
tin un Sistema asina y Aruba ta canando adelanta den esaki 
mientras cu hopi pais den region ainda no tin e sistema aki. 
“Aruba ta avansando y pa otro afia tin e Sistema aki ta 
completamente operacional y pa despues sigui profesionalisa 
den esaki. Ta importante pa islanan chikito haya avisonan 
tempran y ta miho prepara pa scapa tanto bida di hende como 
posicionnan material”, Prome Minister a expresa. 

GANADONAN DI CONCURSO DI PINTAMENTO 2023: 
CACHO DEN CURA 


Awe, riba Dia di Bestia, e feliz ganadonan di e Concurso di Pintamento 2023: Cacho Den Cura ta wordo anuncia. Tawata un 
tarea no mucho facil pa saca e ganadonan pasobra cada pintura ricibi tawata hopi bunita, colorido y creativo. A ricibi un total 
di 1222 pintura di 30 diferente scol. Nos ta gradici cada mucha di scol basico cu a participa y na docentenan y mayornan cu a 
facilita nan participacion. Un total di 30 mucha, 5 mucha di cada klas y di diferente scol rond di Aruba, a bira ganadonan di e 
concurso aki cu ya a cumpli 5 afia consecutivo. Gobierno di Aruba ta felicita tur 30 mucha cu a resalta cu nan pintura expresando 
nan sentimentonan y ilustrando un di e articulonan di e Ley di Cacho di Aruba. Pronto e feliz ganadonan lo ricibi un invitacion pa 


den un encuentro hunto ricibi nan regalito. 


es ` pr (CL UNN 


di Pintamento 


le klas: 


Beau - Mon Plaisir Basisschool 
Eduard - Maria School 

Enzo - Mon Plaisir Basisschool 
Valentina - Pius X School 

Xiva - Maria School 


3e klas: 


Eliza - Scol Basico Xander Bogaerts 
Elyah - Pius X School 

Liam - Mon Plaisir Basisschool 
Sophie - Scol Basico Washington 
Xiarah - Scol Basico Xander Bogaerts 


5e klas: 


Aisha - Maria School 

Amanda - Mon Plaisir Basisschool 
Faye - Sint Paulus School 

Levi - Mon Plaisir Basisschool 
Xiandra - Mon Plaisir Basisschool 


o 
OL 


ana onan :: 


Pa cada klas, den secuencia di alfabet: 


2e klas: 


Caitlin - Colegio Santa Famia 
Elgin - Colegio Sagrado Curason 
Julie - Mon Plaisir Basisschool 
Phillip - Colegio Sagrado Curason 
Rosaleen - Colegio Sagrado Curason 


4e klas: 


Daynah - Sint Annaschool 

Jahlainey - Sint Paulus School 
Jo-Myanne - Colegio Sagrado Curason 
Rishell - Colegio Conrado Coronel 
Santiago - Colegio Laura Wernet-Paskel 


6e klas: 


Anderson - Sint Paulus School 
Dave - Maria Goretti School 

Eva - Mon Plaisir Basisschool 
Senna - Mon Plaisir Basisschool 
Sophia - Colegio Bon Bini K 

Unsell Arends 


MINISTER 


DI 7'OR PA T1'OR DI MAINTA 


- dr 


T BAKI DEN BARIO 
NA VELD DI BUBALI 
7 DI OCTOBER 


~ trashtocasharuba.org/limpitimpi 


BALTRA a Serlima Containers noo anos 
Mh, No's 


a x a DA FPNC 
eH Ne GE Aruba Tourism MR JP 


tech ecotech FZ Authority 

ABO TA DONO.DI 


Awe ariba dia di bestia nos kier haci e pregunta: Abo ta un 
dofio di mascota responsabel? 


Bo ta na altura di nos Ley di Cacho? Bo ta cuida e salud di bo 
mascota? Bo a sterilisa y microchip bo mascota? Bo cacho ta 
den bo cura? Esakinan ta preguntanan cardinal cu cada dofio 
di mascota responsabel lo contesta cu un SI! 


Awe Ministerio di Transporte, Integridad, Naturalesa y 
Asuntonan di Adulto Mayor hunto cu Centro di Control di Cacho 
ta lansa e campafia di conscientisacion relaciona cu cuido 
responsabel di mascota. Durante e campafia aki lo bay duna 
hopi informacion ariba diferento topico manera Ley di cacho, 
cuido di salud di mascota, sterilisacion, microchip, eutanasia 
y tambe informacion di nos fundacionnan. Esakinan ta 
informacion importante cu cada dofio di mascota responsabel 
mester ta na altura di dje. 


Durante ultimo afianan nos a observa un crecemento di 
cantidad di cacho y pushi ariba caya. Esaki ta algo di lamenta 
paso e causa di e problematica aki ta dofionan di mascota 
iresponsabel cu ta busca cacho y pushi sin tin e manera pa 
cuidanan pa despues bandona nan pa nan cuenta ariba caya. 


Cacho y pushi ta animalnan domestico cu ta depende 100% 
di nan dofio y ora cu bo ta bandona nan, ta biba un bida cruel 
cu hopi dolor y sufrimento. Ademas cu nan ta sufri nan lo bay 
reproduci y esaki ta caminda nos ta awe. Cu un problematica 
cu ta afectando nos tur ariba e isla aki y e ta importante pa 


A 


MASCOTA" 


nos realisa cu un cambio di mentalidad so nos por yega na un 
impacto positivo pa alivia e situacion cu nos tin actual. 


Na Aruba nos tin hopi fundacionnan cu ta haci e trabou pa 
rescata animal riba caya tur dia. Pero despues di hopi aña di 
rescata animal di caya, awo mayoria a yega nan capacidad 
maximo. Esaki ta pone cu nan no por yuda comunidad tur 
ora, paso nan mes ta yena cu cacho y pushi cu nan a rescata 
for di caya. Locual cu impresionante ta cu no obstante cu 
fundacionnan ta yuda y rescata nos animalnan di caya, nos 
hendenan local mes no ta adopta frequentemente for di un 
fundacion. Como resultado, tur fundacion ta keda cu mayoria 
cacho of pushi cu nan ta rescata. Consecuencia di esaki nos ta 
wak cu recientemente hopi fundacion a pone un stop temporal 
pa tuma mas animal bou di nan cuido. 


Prome cu bo busca un cacho of pushi haci bo mes e pregunta 
aki: Ami ta un doño di mascota responsabel? Mi por dun'e 
cuminda y awa limpi tur dia? Mi tin un cura y cas cu e ta keda 
safe? Mi por paga pa su cuido di salud tur luna? Mi por paga pa 
sterilisa y microchip? Si bo contesta ta un Sl na e preguntanan 
aki e ora bo ta un doño di mascota responsabel. 


E problematica di sobre populacion di cacho y pushi ta grandi, 
pero hunto como comunidad consciente nos por duna nos 
mascotanan e bida cu nan merece! Ban sea doño di mascota 
responsabel. 


Bishita www.amitaresponsabel.org pa mas informacion! 

Xeomara Modure 


MINISTER 


w è fi pei d 
MINISTER XIOMARA MADURO A PASA \ FELICITA 
VICENTE RAS CUS SU 93 ANA 


Un gran Baluarte cultural di nos pais 


Siman pasa un gran Baluarte di nos cultura Sr. Vicente y famia pa e momento hopi agradabel di por a comparti 
Ras a cumpli 93 afia. Minister di Cultura Xiomara cu Vicente cantando, bati man y tambe toca wiri pa 
Maduro a pasa bishita y felicita Vicente ariba su fecha acompaña Vicente cu tabata riba tambu. Palabra di 
natal deseando cu Dios lo brinde hopi salud, amor y Vicente na ocasion di su 93 aña ta: “ Biba Bon, no worry 
hopi alegria di musica. Un palabra di danki na Vicente cu hende, worry cu bo mes”. 

Cres 


MINISTER 

ACCESIBILIDAD NA INFORMACION VALIOSO D 


Dia 28 di september, Dia Internacional di Acceso Universal 
na Informacion a tuma luga lansamento oficial di e website 
Coleccion.aw. Riba e dia aki, a para keto na e importancia 
di tin acceso na informacion, specialmente awo den e era 
moderno digital. E plataforma digital aki sigur tin un balor 
grandi pa nos pais. Coleccion.aw ta un innovacion unico no 
solamente na Aruba, pero tambe den nos region. 


E WEBSITE COLE CCION.AW TA BRINDA PUEBLO DI ARUBA 
| PAIS ARUBA 


> 


E plataforma digital aki tin un rol importante di conecta historia 
y cultura di Aruba den un desaroyo sostenibel, cumpliendo 
cu un di e metanan di Nacionnan Uni. Na e ocasion special 
aki, Minister President Evelyn Wever — Croes a representa 
Minister Endy Croes. 


Durante ceremonia oficial di lansamento di Colccion.aw, 
Minister Xiomara Maduro y Prome Minister Evelyn Wever — 
Croes a hiba palabra den nomber di Minister Endy Croes. 
Minister Endy Croes tin enseñansa na pecho y a mustra esaki 
un biaha mas door di brinda aporte na e proyecto importante 
aki, un proyecto cu ta di gran balor pa nos studiantenan. E 
website Coleccion.aw ta un plataforma digital cu ta contene 
mas di 80 mil documento, entre otro, potret, video y corantnan 
bieu relaciona cu historia di Pais Aruba. 


E website aki ta disponibel gratuitamente pa tur hende cu ta 
interesa den sifia historia di Aruba. Pa conclui, Minister Endy 
Croes ta gradici Minister Xiomara Maduro y tur instancia cu 
a traha hunto cu poco recurso financiero, hopi creatividad 
y talento a haci e proyecto aki posibel. Alabes Mandatario 
di Ensefiansa ta invita Pueblo di Aruba pa bishita e website 
Coleccion.aw pa por haya mas informacion di historia di nos 
dushi Aruba. 


PA DI TRES ANA CONSECUTIVO MINISTERIO DI DEPORTE 


TA SOSTENE BASEBALL IN PARADISE 
Cu ta tuma luga di 9 pa 14 di october na Aruba. 


Diaranson atardi, durante Conferencia di Prensa a lansa e 
di tres (3) edicion di Baseball in Paradise organisa pa Future 
Star Baseball Academy. E campeonato di Baseball in Paradise 
ta tuma luga di 9 pa 14 di october den diferente stadion di 
Aruba. Alrededor di 700 hungado y 38 ekipo di, entre otro, 
Boneiro, Curagao, Hulanda, Mexico y Aruba ta batayando den 
e tremendo campeonato aki. Un total di 130 wega ta wordo 
hunga den e siman aki den e siguiente categorianan: U12, 
U14, U16 y U19. 


Minister Endy Croes tabata presente na e lansamento di 
Baseball in Paradise unda el a enfatisa cu e vision di Gobierno 
di Aruba ta pa promove ‘sport tourism’ y esaki ta un forma na 
unda cu organisadonan mes ta bin cu e iniciativa pa organisa 
un campeonato di e magnitud aki y ta trece riba 450 persona 
entre hungado, mayor y nan famia Aruba. Durante nan estadia 
na Aruba, nan ta hospeda na hotel, huur auto y bishita diferente 


NOS PORTA PA CARGA E EXITO 


ce. 


sitio rond di Aruba y esaki ta duna contribucion na e vision 
di Gabinete Wever — Croes II. Minister Endy Croes ta gradici 
Aruba Tourism Authority (ATA) pa duna sosten y aporte. Como 
tambe e mandatrio ta gradici FFD cu a traha hopi di cerca cu 
Future Star Baseball Academy cu a duna nan aporte enorme 
na tur e veldnan cu nan ta maneha. 


Mandatario di Deporte ta gradici e organisacion di Future Star 
Baseball Academy tanto na Hulanda como na Aruba. 


Concluyendo, Minister Endy Croes ta invita henter e pueblo di 
Aruba pa e gran apertura di tres edicion di Baseball in Paradise 
cu ta tuma luga dialuna, 9 di october pa 6 or di atardi na Joe 
Laveist Sportpark na San Nicolas. Ban duna apoyo y sosten 
na nos hobennan durante e siman aki. Masha pabien na e 
organisado y hopi exito na e hobennan! Cu deseo, disciplina, 
dedicacion y determinacion ta logra. 


DI NOS PAIS! = 


A bi: 
pra e: AREA Ser 


MINISTER ENDY CROES TA FELICITA E STUDIANTENAN DI 
BAY UNIVERSITY SCHOOL OF MEDICINE 
CU A RICIBI NAN WHITE COAT Y 
CINCO STUDIANTE CU A RICIBI NAN MD DEGREE 


Recientemente, Presidente di Parlamento mr. Edgard Vrolijk 
a representa Minister di Ensefiansa y Deporte Endy Croes na 
Ceremonia di White Coat y Ceremonia di Graduacion di Bay 
University School of Medicine na Hyatt Place Aruba Airport. 


Durante e ocasion special aki, Presidente di Parlamento mr. 
Edgard Vrolijk a duna un discurso, felicitando e studiantenan 
nobo cu ta bay ricibi nan “white coat” y e cinco (5) graduadonan 


cu a ricibi nan “Medical Doctor Degree”. 


Minister Endy Croes ta gradici henter e team di Bay University 
School of Medicine cu contribui den e desaroyo profesional y 
personal di e graduadonan. Pa finalisa, Minister Endy Croes 
ta felicita e graduadonan cu a ricibi nan MD degree, alabes ta 
felicita tur e studiante cu a ricibi nan “white coat” y ta desea nan 
exito den nan estudio na Bay University School of Medicine. 

E YABI PA NOS EXITO 
DEN 2023 
TA UNION Y POSITIVISMO. 

MINISTERTHUSEN AA. 
A PRESENCIA ANOCHI SPECIAL 
PA REHABILITACION DLTULA 


Y >= 


Den Haag — Den teatro Korzo na Den Haag a tuma 
lugar diamars anochi 3 di october un programa 
special Biba Tula! di grupo di teatro Keti Koti, den 
cuadro di e rehabilitacion di Tula. E fecha 3 di 
October ta alabes e dia cu Tula a wordo executa 
door di e Gobierno Kolonial di Curaçao, 228 aña 
pasa. 


E evento a conta cu presencia di Minister 
Plenipotenciario di Curaçao Carlson Manuel, 
Minister Plenipotenciario di Aruba mr. Ady Thijsen 
y Minister Plenipotenciario Suplente di St. Maarten 
Richard Panneflek. 


Na comienso di e programa tabata tin discursonan 
di e diputado di Den Haag Mariélle Vavier y Minister 
Plenipotenciario di Curacao Carlson Manuel. Den 
e discursonan a para keto na e momento aki cu 
Tula ta keda rehabilita y e nificacion di esaki pa 
historia di Curacao y tambe di Hulanda. 


E programa a consisti di un presentacion cu tabata 
un caleidoscop di musica, monologo y spirito cu ta 
conta e storia di Tula: su lucha, su certidumbre y 
su perseverancia. E monologo tabata den man di 
Marisa Monsanto y Jórgen UNOM Gario, mientras 
cu e musica tabata na encargo di fluitista Ronald 
Snijders y su combo. 


Na final di e presentacion Minister demisionario pa 
Asuntonan di Interior y di Reino Hugo de Jonge a 
tene un discurso, unda ela indica cu riba e mesun 
dia aki na Curacao den presencia di e Secretario 
di Estado pa Asuntonan di Reino lo tuma lugar 
e rehabilitacion oficial di Tula door di Gobierno 
Hulandes. 

October ta luna di 
conscientisacion di 
cancer na pecho. 
Laga nos uni pa comparti 
conocemento, 
sosten y speransa. 


#closethecaregap 


ARMA BO MES CU 
BALOR Y NO LAG’E 
GARA BO DI SORPRESA 


== N O spera pa cancer sorprende bo. 


Tuma control di bo salud y haci un 
mammogram. 


Deteccion tempran por salba bida 
y lo bo haya e forsa y resistensia pa 
enfrenta cualkier desafio cu curashi. 


Bo accion proactivo awe por suavisa e 
caminda pa un futuro mas saludabel. 


Duna prioridad na bo bienestar, y 
laga un mammogram ta bo escudo 
contra loke bo no ta spera. Brasa e 
poder di prevencion, y sigui briya cu 
speransa y curashi. 


2023 AÑA DI UNION Y POSITIVISMO! 


